CELEX: 32020D1650
Language: sl
Date: 2020-11-06 00:00:00
Title: Izvedbeni sklep Sveta (SZVP) 2020/1650 z dne 6. novembra 2020 o izvajanju Sklepa 2012/642/SZVP o omejevalnih ukrepih proti Belorusiji

6.11.2020   
               
               
                  SL
               
               
                  Uradni list Evropske unije
               
               
                  LI 370/9
               
            
         IZVEDBENI SKLEP SVETA (SZVP) 2020/1650
         z dne 6. novembra 2020
         o izvajanju Sklepa 2012/642/SZVP o omejevalnih ukrepih proti Belorusiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 31(2) Pogodbe,
         ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih proti Belorusiji (1) in zlasti člena 6(1) Sklepa,
         ob upoštevanju predlogov visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. oktobra 2012 sprejel Sklep 2012/642/SZVP o omejevalnih ukrepih proti Belorusiji.
                  
               
                     (2)
                  
                  
                     V Belorusiji so bile 9. avgusta 2020 izvedene predsedniške volitve, za katere je bilo ugotovljeno, da niso potekale v skladu z mednarodnimi standardi ter da sta jih omadeževala represija nad neodvisnimi kandidati in nasilno ukrepanje proti miroljubnim protestnikom po teh volitvah. Visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) je 11. avgusta 2020 v imenu Unije dal izjavo, v kateri je ocenil, da volitve niso bile niti svobodne niti poštene. V njej je bilo še navedeno, da bi lahko bili sprejeti ukrepi proti odgovornim za nasilje, neupravičena pridržanja in ponarejanje rezultatov volitev.
                  
               
                     (3)
                  
                  
                     Svet je 2. oktobra 2020 sprejela Izvedbeni sklep (SZVP) 2020/1388 (2), s katerim je na zadevni seznam uvrstila 40 posameznikov, za katere je bilo ugotovljeno, da so odgovorni za zatiranje in ustrahovanje miroljubnih protestnikov, članov opozicije in novinarjev po predsedniških volitvah leta 2020 v Belorusiji, pa tudi za kršitve volilnega procesa teh volitev s strani centralne volilne komisije.
                  
               
                     (4)
                  
                  
                     Visoki predstavnik je 24. septembra 2020 dal izjavo v imenu Unije, v kateri je dejal, da tako imenovana „inavguracija“ in novi mandat, ki si ga v Belorusiji lasti Aleksander Lukašenko, nimata nobene demokratične legitimnosti. V izjavi je bilo poudarjeno, da Unija od beloruskih oblasti pričakuje, da bodo takoj ustavile vsakršno nadaljnje zatiranje in nasilje zoper belorusko prebivalstvo ter nemudoma in brezpogojno izpustile vse pridržane osebe, tudi politične zapornike.
                  
               
                     (5)
                  
                  
                     Glede na resnost razmer v Belorusiji zaradi še vedno trajajočega zatiranja civilne družbe in opozicijskih aktivistov bi bilo treba na seznam oseb in subjektov, za katere veljajo omejevalni ukrepi, iz Priloge k Sklepu 2012/642/SZVP vključiti Aleksandra Lukašenka in 14 drugih oseb.
                  
               
                     (6)
                  
                  
                     Prilogo k Sklepu 2012/642/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga k Sklepu 2012/642/SZVP se spremeni, kot je določeno v Prilogi k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 6. novembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  UL L 285, 17.10.2012, str. 1.
         
            (2)  Izvedbeni sklep Sveta (SZVP) 2020/1388 z dne 2. oktobra 2020 o izvajanju Sklepa 2012/642/SZVP o omejevalnih ukrepih proti Belorusiji (UL L 319I, 2.10.2020, str. 13).
      
      
         
            PRILOGA
            V Prilogi k Sklepu 2012/642/SZVP se dodajo naslednje osebe:
            
               
                            
                        
                        
                           Ime
                           (angleško prečrkovanje beloruskega
                           in ruskega zapisa)
                        
                        
                           Ime
                           (belorusko črkovanje)
                        
                        
                           Ime
                           (rusko črkovanje)
                        
                        
                           Podatki za ugotavljanje istovetnosti
                        
                        
                           Razlogi za uvrstitev na seznam
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Predsednik Republike Belorusije
                           Datum rojstva: 30.8.1954
                           Kraj rojstva: naselje Kopis, Vitebsk/Viciebsk Oblast, nekdanja ZSSR (zdaj Belorusija)
                           Spol: moški
                        
                        
                           Kot predsednik Belorusije, ki ima nadzor nad državnimi organi, je odgovoren za nasilno zatiranje, ki ga je državni aparat izvajal v času pred predsedniškimi volitvami 2020 in po njih, zlasti za zavrnitev ključnih opozicijskih kandidatov, samovoljna pridržanja in grdo ravnanje z miroljubnimi protestniki ter ustrahovanje novinarjev in nasilje nad njimi.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Predsednikov svetovalec za nacionalno varnost, član Varnostnega sveta
                           Datum rojstva: 28. 11. 1975
                           Kraj rojstva: Mogilev/Mahiliou (nekdanja ZSSR, zdaj Belorusija)
                           Spol: moški
                        
                        
                           Kot predsednikov svetovalec za nacionalno varnost in član Varnostnega sveta, ki nadzoruje – sicer neuradno – tudi beloruske varnostne sile, je odgovoren za kampanjo zatiranja in ustrahovanja s strani državnega aparata po predsedniških volitvah leta 2020, zlasti za samovoljna pridržanja in grdo ravnanje z miroljubnimi protestniki, med drugim njihovo mučenje, pa tudi za ustrahovanje novinarjev in nasilje nad njimi.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Vodja kadrovske službe predsednikovega urada
                           Datum rojstva: 14. 1. 1963
                           Kraj rojstva: vas Stolica, Vitebsk/Viciebsk Oblast (nekdanja ZSSR, zdaj Belorusija)
                           Spol: moški
                        
                        
                           Kot vodja kadrovske službe predsednikovega urada je tesno povezan s predsednikom in odgovoren za zagotovitev izvrševanja njegovih pooblastil na področju notranje in zunanje politike. To pomeni, da podpira Lukašenkov režim, tudi pri kampanji zatiranja in ustrahovanja s strani državnega aparata po predsedniških volitvah leta 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Predsednik KGB, nekdanji predsednik odbora za državni nadzor
                           Datum rojstva: 8. 9. 1966
                           Kraj rojstva: vas Privalki/Privalka, Hrodna/Grodno Oblast (nekdanja ZSSR, zdaj Belorusija)
                           Spol: moški
                        
                        
                           Na vodilnem položaju predsednika odbora za državno varnost (KGB) in kot nekdanji predsednik odbora za državni nadzor je odgovoren za kampanjo zatiranja in ustrahovanja s strani državnega aparata po predsedniških volitvah leta 2020, zlasti za samovoljna pridržanja in grdo ravnanje z miroljubnimi protestniki, med drugim njihovo mučenje, pa tudi za ustrahovanje novinarjev in nasilje nad njimi.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Vodja glavnega direktorata za varovanje in preventivo na področju javnega reda in miru na ministrstvu za notranje zadeve
                           Datum rojstva: 29. 5. 1964
                           Spol: moški
                        
                        
                           Na vodilnem položaju vodje glavnega direktorata za varovanje in preventivo na področju javnega reda in miru na ministrstvu za notranje zadeve je odgovoren za kampanjo zatiranja in ustrahovanja s strani državnega aparata po predsedniških volitvah leta 2020, zlasti za samovoljna pridržanja in grdo ravnanje z miroljubnimi protestniki, med drugim njihovo mučenje, pa tudi za ustrahovanje novinarjev in nasilje nad njimi.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Predsednik preiskovalnega odbora
                           Datum rojstva: 25. 3. 1970
                           Kraj rojstva: vas Cjerabliči, Brest Oblast (nekdanja ZSSR, zdaj Belorusija)
                           Spol: moški
                        
                        
                           Na vodilnem položaju predsednika preiskovalnega odbora je odgovoren za kampanjo zatiranja in ustrahovanja s strani tega odbora po predsedniških volitvah leta 2020, zlasti za preiskave, sprožene proti koordinacijskemu svetu, ki ga je ustanovila opozicija, da bi izpodbijala izid volitev, in proti miroljubnim protestnikom.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Nekdanji prvi namestnik predsednika preiskovalnega odbora, trenutno predsednik državnega odbora za forenziko
                           Datum rojstva: 7. 9. 1973
                           Kraj rojstva: Minsk (nekdanja ZSSR, zdaj Belorusija)
                           Spol: moški
                        
                        
                           Na nekdanjem vodilnem položaju prvega namestnika predsednika preiskovalnega odbora je odgovoren za kampanjo zatiranja in ustrahovanja s strani tega odbora po predsedniških volitvah leta 2020, zlasti za preiskave, sprožene proti koordinacijskemu svetu, ki ga je ustanovila opozicija, da bi izpodbijala izid volitev, in proti miroljubnim protestnikom.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Namestnik predsednika preiskovalnega odbora
                           Datum rojstva: 17. 7. 1974
                           Kraj rojstva: Rečica, Gomel Oblast (nekdanja ZSSR, zdaj Belorusija)
                           Spol: moški
                        
                        
                           Na vodilnem položaju namestnika predsednika preiskovalnega odbora je odgovoren za kampanjo zatiranja in ustrahovanja s strani tega odbora po predsedniških volitvah leta 2020, zlasti za preiskave, sprožene proti koordinacijskemu svetu, ki ga je ustanovila opozicija, da bi izpodbijala izid volitev, in proti miroljubnim protestnikom.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Namestnik predsednika preiskovalnega odbora
                           Datum rojstva: 1. 8. 1973
                           Kraj rojstva: Brest (nekdanja ZSSR, zdaj Belorusija)
                           Spol: moški
                        
                        
                           Na vodilnem položaju namestnika predsednika preiskovalnega odbora je odgovoren za kampanjo zatiranja in ustrahovanja s strani tega odbora po predsedniških volitvah leta 2020, zlasti za preiskave, sprožene proti koordinacijskemu svetu, ki ga je ustanovila opozicija, da bi izpodbijala izid volitev, in proti miroljubnim protestnikom.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧEНКА
                        
                        
                           Андрей Юрьевич ПАВЛЮЧЕНКО
                        
                        
                           Vodja operativno-analitičnega centra
                           Datum rojstva: 1. 8. 1971
                           Spol: moški
                        
                        
                           Na vodilnem položaju vodje operativno-analitičnega centra je tesno povezan s predsednikom in odgovoren za zatiranje civilne družbe, zlasti za prekinitev povezave s telekomunikacijskimi omrežji kot orodje za zatiranje civilne družbe, miroljubnih protestnikov in novinarjev.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Namestnik ministra za informiranje Datum rojstva: 10. 7. 1972
                           Kraj rojstva: vas Koshelevo, Hrodna/Grodno Oblast (nekdanja ZSSR, zdaj Belorusija)
                           Spol: moški
                        
                        
                           Na vodilnem položaju namestnika ministra za informiranje je odgovoren za zatiranje civilne družbe, zlasti za odločitev ministrstva za informiranje, da se v Belorusiji po predsedniških volitvah leta 2020 kot orodje za zatiranje civilne družbe, miroljubnih protestnikov in novinarjev onemogoči dostop do neodvisnih spletnih mest, dostop do interneta pa omeji.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Tiskovna predstavnica predsednika Belorusije
                           Datum rojstva: 16. 2. 1984
                           Kraj rojstva: Minsk (nekdanja ZSSR, zdaj Belorusija)
                           Dekliški priimek: Kirsanova (RU: Кирсанова) ali Selyun (RU Селюн)
                           Spol: ženski
                        
                        
                           Kot tiskovna predstavnica predsednika Belorusije je tesno povezana s predsednikom in je odgovorna za usklajevanje medijskih dejavnosti predsednika, med drugim za pripravo izjav in organizacijo javnih nastopov. To pomeni, da podpira Lukašenkov režim, tudi pri kampanji zatiranja in ustrahovanja s strani državnega aparata po predsedniških volitvah leta 2020. Predvsem s svojimi javnimi izjavami, ki jih je dala po predsedniških volitvah leta 2020 in v katerih je branila predsednika, hkrati pa kritizirala opozicijske aktiviste in miroljubne protestnike, je prispevala k resnemu ogrožanju demokracije in pravne države v Belorusiji.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Poveljnik enote Alfa
                           Datum rojstva: 21. 8. 1975
                           Spol: moški
                        
                        
                           Kot poveljnik sil v enoti Alfa je odgovoren za kampanjo zatiranja in ustrahovanja s strani teh sil po predsedniških volitvah leta 2020, zlasti za samovoljna pridržanja in grdo ravnanje z miroljubnimi protestniki, med drugim njihovo mučenje, pa tudi za ustrahovanje novinarjev in nasilje nad njimi.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Nekdanji državni sekretar Varnostnega sveta
                           Datum rojstva: 25. 6. 1967
                           Kraj rojstva: vas Ravjaki, Vitebsk/Viciebsk Oblast (nekdanja ZSSR, zdaj Belorusija)
                           Spol: moški
                        
                        
                           Kot nekdanji državni sekretar Varnostnega sveta je tesno povezan s predsednikom in je odgovoren za kampanjo zatiranja in ustrahovanja s strani državnega aparata po predsedniških volitvah leta 2020, zlasti za samovoljna pridržanja in grdo ravnanje z miroljubnimi protestniki, med drugim njihovo mučenje, pa tudi za ustrahovanje novinarjev in nasilje nad njimi.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Predsednik Ustavnega sodišča Republike Belorusije
                           Datum rojstva: 18. 10. 1954
                           Kraj rojstva: Minsk Oblast (nekdanja ZSSR, zdaj Belorusija)
                           Spol: moški
                        
                        
                           Kot predsednik Ustavnega sodišča je odgovoren za odločitev, sprejeto 25. avgusta 2020, v kateri je Ustavno sodišče rezultate potvorjenih volitev razglasilo za zakonite. Torej je podpiral in omogočal dejanja v sklopu kampanje zatiranja in ustrahovanja s strani državnega aparata, uperjene proti miroljubnim protestnikom in novinarjem, zaradi česar je odgovoren za resno ogrožanje demokracije in pravne države v Belorusiji.“